Also, jitzt bini scho über a wuche hie und i ha dänkt es wär mal zyt Fazit z zieh:    1. I liebe ds Meer. Sehr, sehr fescht....    2. I wirde a Starbucks-Junkie. Was, das bini scho gsi?  Nei, jitzt isches schlimmer worde, es het a Starbucks uf mim wäg hei und es vergeiht kei Tag woni mir kes Latte gang gah hole.    3. Ha scho ne mega grosse Büecherlade entdeckt. Scheibenkleister.    4. Ha dr no viel grösser Zara entdeckt. Schlächt. Zara het a mega grossi "Home" abteilig mit allerlei billigem, häzige Schnick-schnack für üsi Wohnig. Sehr schlächt.  (n.b. mini koffere het scho 21 kilo gwoge woni uf Barca bi gange)    Z Gäld het eifach nid so lang hie, es isch  voll dr Fluech!!! I gloubs i chume hei u bi de im minus....    Uf de positive Site, mit de andere drü isches ging no mega lustig, mer hei voll z fest zäme.    U für die wo mi wei cho psueche, z erste September wuchenänd, d.h. 2.-4. September isch scho mine Eltere vergäh... Aber süsch mäldet nech eifach, di andere hei o ging mega vil Lüt wo si cheme cho psueche und i kenne Barcelona jitzt de so richtig guet, brucht nume no es paar Tag (wos dr best Sangria giht hani scho usegfunde!)    Salsa kurs isch leider nüt gsi da är in 2 Teili glideret isch u am fritig es scho zum 2. mal het statt gfunde. Aber Nicole und i hei nus gseit das mer de disi wuche göh, de hei mer ja öppis zum druf freue...    Hasta Luego!